stanford-oval/wikipedia huggingface dataset:
Charlie Hebdon isku
Oikeudenkäynti

Iskua käsittelevä oikeudenkäynti alkoi Pariisissa 2. syyskuuta 2020. 14 ihmistä syytettiin avunannosta iskuihin. Kolmen heistä epäillään kuolleen Irakissa tai Syyriassa. Päivää ennen oikeudenkäynnin alkamista Charlie Hebdo -lehti julkaisi uudelleen kohua aiheuttaneet pilapiirrokset. 13 syytettyä sai vankeustuomion. Tuomiot vaihtelivat elinkautisesta neljään vuoteen vankeutta. Yksi syytetyistä vapautettiin, koska katsottiin, että hänet oli tuomittu jo aiemmin.
Aiheesta muualla

Kuvia tai muita tiedostoja aiheesta Charlie Hebdon isku Wikimedia Commonsissa
Kaapo (animaatiosarja)

Kaapo (ransk. Caillou, engl. Caillou) on kanadalaista alkuperää oleva ja osittain eteläafrikkalaisyhteistyössä tehty animaatiosarja, joka perustuu Christine L’Heureux’n kirjoittamiin ja Hélène Desputeaux’n kuvittamiin kirjoihin. Kirjoja on tehty vuodesta 1987 lähtien. Sarjalle myös tehtiin reboot vuonna 2022lähde?.
Kaapo on nelivuotias poika, joka ihmettelee maailmaa ja oppii kussakin jaksossa jotakin uutta perheensä tai ystäviensä kanssa puuhastellessaan. Useat sarjan jaksoista alkavat kohtauksella, jossa sarjan kertojana toimiva isoäiti esittelee tarinan lapsenlapsilleen ja alkaa lukea sitä. Alkukohtaus on animoitu eri tavalla kuin Kaapon seikkailut. Tyypillistä kullekin tarinalle on se, että Kaapo kuvittelee itsensä mukaan kunkin hetkiseen kiinnostavaan tilanteeseen, esimerkiksi autonkuljettajaksi tai lentäjäksi. Kaapon perheeseen kuuluvat hyväsydämiset isä ja äiti, pikkusisko Roosa (engl. Rosie, ransk. Mousseline), kissa sekä isovanhemmat.
Ensimmäinen Kaapoa esittänyt televisiokanava oli kanadalainen Teletoon 29. elokuuta 1998 ja Yhdysvalloissa sarjan ensiesitys oli PBS-kanavalla 4. syyskuuta 2000. Suomessa Kaapoa on esitetty Pikku Kakkosen yhteydessä Yle TV2:lla. Sarjan tapahtumat sijoittuvat Kanadaan, vaikka sitä ei olekaan koskaan suoraan mainittu ohjelman dialogissa. Sarjaa tehtiin alun perin 65 viiden minuutin mittaista jaksoa vuodesta 1998 alkaen, kunnes vuonna 2000 koostettiin 40 puolen tunnin pituista jaksoa, jotka sisälsivät uusia tarinoita ja käsinukeilla tehtyjä väliosuuksia.
Ranskaksi Caillou tarkoittaa kiveä tai kaljua päätä, joista jälkimmäinen on ollut todennäköisimmin kirjailijan tarkoitus. Kaapon virallisella kotisivulla yleinen kysymys koskeekin Kaapon kaljuutta, joka on selitetty siten, että alkuperäisteoksissa Kaapo on paljon televisiosarjaa nuorempi, eikä hänelle ole vielä ehtinyt kasvaa hiuksia.
Kaapo on myös saanut useita palkintoja, mukaan luettuna Bronze World Medal New York -festivaaleilta. Suomeksi ohjelman tunnuskappaleen esitti Silva Lillrank. Kappaleesta on tehty myös pilaversio, jota monet päiväkoti-ikäiset laulavat.
Suomalaiset äänet > Yle Importin suomalaiset dubbaukset (jaksot 1-65)

| 0 | 1 | 2 |
| --- | --- | --- |
|  Silva Lillrank  | … |  Kaapo   |
|  Ilkka Merivaara  | … |  Isä, sivuäänet   |
|  Inkeri Kivimäki  | … |  Äiti, Roosa, sivuäänet   |
|  Eira Soriola  | … |  Kertoja, sivuäänet  |
Suomalaiset äänet > Wernen suomalaiset dubbaukset

| 0 | 1 | 2 |
| --- | --- | --- |
|  Jenni Sivonen  | … |  Kaapo   |
|  Juha Varis  | … |  Isä   |
|  Rinna Paatso  | … |  Äiti   |
|  Markku Huhtamo  | … |  Ukki   |
|  Mimosa Willamo  | … |  Roosa, Saara   |
|  Tiia Louste  | … |  Kertoja, Mummi   |
|  Annituuli Kasurinen  | … |  Lenita, Juulia   |
|  Miika Vintturi  | … |  Leo, Harri, Henri   |
|  Vesa Hämes  | … |     |
|  Katja Sirkiä  | … |     |
|  Oskari Paasikivi  | … |     |
|  Viivi Tamminen  | … |     |
|  Emma Vihervaara  | … |     |
|  Heljä Heikkinen  | … |     |
|  Teuvo Matala  | … |     |
Kaaposta on kaksi suomenkielistä dubbausta.
Muiden maiden Kaapoa esittäneitä televisiokanavia

Brasilia – Discovery Kids ja TV Cultura
Saksa – Super RTL
Intia – Pogo
Latinalainen Amerikka – Discovery Kids
Portugali – Canal Panda ja RTP 2 (nimellä Ruca)
Espanja – Playhouse Disney ja Disney Channel
Turkki – Yumurcak TV ja ATV
Yhdistynyt kuningaskunta – Five englanniksi, S4C/Cyw kymriksi (nimellä Caio)
Suomi - YLE TV2 ja The Television Kids Channel
Yhdysvallat - PBS-kanavalla
Suomalaiset DVD-julkaisut

Vuonna 2016 Future Film julkaisi yhdeksän Kaapo DVD:tä:
Kaapo - Avulias Kaapo (sisältää jaksot: Tienraivaaja Kaapo, Kaapo rakentaa taloa, Yhteistyötä, Kaapo käy pilvenpiirtäjässä, Avulias Kaapo, Palomies Kaapo, Kaapon palomieslaulu, Kaapon pelastustehtävä)
Kaapo - Kaapo ja kadonnut Mirri (sisältää jaksot: Kaapo ja kadonnut Mirri, Kaapon muisti koetuksella, Mestarietsivä Kaapo, Kaapo viidakossa, Kaapo voittaa nauhan, Kaaposta tulee vahvempi, Kaapo haluaa olla aikuinen, Kaapo ajaa polkupyörällä)
Kaapo - Kaapo ja ällöt ötökät (sisältää jaksot: Kaapo vesiliukumäessä, Kapteeni Kaapo, Kaapon purjehduslaulu, Kaapo ja ällöt ötökät, Kaapo ja lumihiutaleet, Jääkiekkoilija Kaapo, Harjoitus tekee mestarin, Kaapo kelkkamäessä)
Kaapo - Kaapo sulhaspoikana (sisältää jaksot: Kaapo ja ukin yllätys, Kaapo ja kaikista kovin ääni, Kaapon kasvulaulu, Kaapo sulhaspoikana, Kaapo käy ostoksilla, Kaapo poimii omenoita, Kaapon vuodenaikalaulu, Kaapon pyhäinpäivän asu)
Kaapo - Kaapon joulu (sisältää jaksot: Kaapon joululaulukierros, Kaapon päiväkotijuhla, Jokainen päivä on tärkeä, Kaapon jouluaatto, Kaapon ystävänpäivä, Kaapon kevätpäivä, Kaapon kevätlaulu, Kaapon aprillipäivä)
Kaapo - Kaapon soittokunta (sisältää jaksot: Rumpali Kaapo, Kaapon soittokunta, Kaapon rokkibändi, Kaapon lauluduo, Kaapon yllätysesitys, Kaapo tekee taikatempun, Kaapon oma näytös, Kaapo rakentaa linnan)
Kaapo - Kaapon yllätysjuhlat (sisältää jaksot: Kaapo ja variksenpelätin, Kaapo autoajelulla, Kaapon autolaulu, Kaapo ja lohikäärme, Kaapon yllätyslahja, Kaapon yllätysjuhlat, Kaapon juhlalaulu, Kaapon yllätysvieras)
Kaapo - Kirjailija Kaapo (sisältää jaksot: Kaapo kirjastonhoitajana, Kaapo lukee kirjaa, Kaapon kirjalaulu, Kirjailija Kaapo, Lahja äidille, Kaapo tekee pitsaa, Kaapon kokkauslaulu, Kaapo maalaa taulun)
Kaapo - Magneettimies Kaapo (sisältää jaksot: Kaapon kylmä kesäpäivä, Kaapo tutustuu akvaarioon, Kaapo tutkimusmatkalla, Suotutkija Kaapo, Magneettimies Kaapo, Kaapo eksyksissä, Kaapo museossa, Kaapo ja karhuplaneetta)
Aiheesta muualla

Hélène Desputeauxin virallinen sivu
Kaapo Internet Movie Databasessa (englanniksi)
Future Film Kaapo DVD julkaisut (kirjoita sivun hakukenttään "Kaapo" ja paina enter)
↑  https://www.is.fi/perhe/art-2000000941305.html
Tykinruoka

Tykinruoka on puhekielessä halventava termi sotilaille, jotka ovat kärsineet suuria tappioita taisteluissa. Kuitenkaan sotilaita ei laiteta tykkiin, vaan sen "ruokaa" ovat ladattavat ammukset ja vasta ammuttaessa niistä räjähtävät sirpaleet "syövät" sotilaita.
Termin tarkoituksena on kuvata sodassa oman puolen johdon sotilaiden käyttöä huomioimatta vihollisen aseiden tehokkuutta, ikään kuin he olisivat vähäarvoista "ihmismateriaalia" "korkeampien" taktisten tai strategisten tavoitteiden vuoksi. Suurtappiot voidaan ennakoida ja hyväksytään kyynisesti.
Varhainen merkintä termille löytyy ranskalaisen François-René de Chateaubriandin keisari Napoleon I:n vastaisesta lehtisestä De Buonaparte et des Bourbons vuodelta 1814, jossa kritisoitiin armeijan asennetta alokkaitaan kohtaan: "Miesten elämän ja Ranskan halveksunta on saavuttanut sen pisteen, että alokkaita kutsutaan vain raaka-aineeksi ja tykinruuaksi."
Kevin Connolly

| Kevin Connolly |
| --- | --- |
 Kevin Connolly Tribecan filmifestivaaleilla, 2007
Henkilötiedot
Syntynyt: 5. maaliskuuta 1974 (ikä 50) New York, New York
Ammatti:  näyttelijä, ohjaaja
Näyttelijä
Aktiivisena:  1990–
Aiheesta muualla
IMDb 
Elonet
Kevin Connolly (s. 5. maaliskuuta 1974 New York, New York) on yhdysvaltalainen näyttelijä ja ohjaaja.
Ura

Connolly aloitti näyttelijän uransa jo kuusivuotiaana näyttelemällä mainoksissa. Hänen ensiesiintymisensä elokuvassa oli pikkurooli Sylvester Stallonen tähdittämässä toimintaelokuvassa Rocky V (Rocky V, 1990). Vuosina 1995–1999 hän näytteli TV-sarjassa Rakkaat viholliset. Nykyään hänet tunnetaan parhaiten Eric Murphyn roolista televisiosarjassa Entourage, jota on näytetty vuodesta 2004 lähtien. Sen lisäksi hän on näytellyt elokuvissa, kuten The Notebook – rakkauden sivut (The Notebook, 2004) ja Jätä se! (He's Just Not That Into You, 2009). Hän on myös ohjannut elokuvia, kuten Whatever We Do (2003) ja Gardener of Eden (2007), Dear Eleanor ja Gotti – viimeinen kummisetä (2018).
Yksityiselämä

Hän on seurustellut Nikki Coxin ja Nicky Hiltonin kanssa, ja vuonna 2007 hänen huhuttiin tapailevan Haylie Duffia.
Connolly on ollut lapsuudesta asti NHL-jääkiekkojoukkue New York Islandersin kannattaja. Tämä on ollut silloin tällöin havaittavissa myös Entourage-ohjelman lavasteissa ja puvustuksessa.
Aiheesta muualla

Kuvia tai muita tiedostoja aiheesta Kevin Connolly Wikimedia Commonsissa
Kevin Connolly Internet Movie Databasessa. (englanniksi)
Kevin Connolly NNDB:ssä
Kevin Connolly. Tv.com. Arkistoitu 28.4.2013. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Ruotsi  Tšekki  Korea  Puola 
Henkilöt:  Elonet
Aleksei Žukov

| Henkilötiedot |
| --- | --- | --- | --- |
Syntymäaika: 11. tammikuuta 1965 (ikä 60)
Syntymäpaikka: Volgograd, Neuvostoliitto
Pelipaikka: keskikenttäpelaaja
Pituus: 178 cm
Seura
Seura: TP-47
Tehtävä: apuvalmentaja
Junioriseurat
: Barrikady Volgograd
Seurat
| Vuodet | Seura | O | (M) |
| 1983–1984 | Rotor Volgograd | 13 | (1) |
| 1985 | Torpedo Volžski | 28 | (7) |
| 1985 | SKA Rostov-na-Donu | 2 | (0) |
| 1986 | Spartak Ordžonikidze | 20 | (0) |
| 1986–1987 | Rotor Volgograd | 15 | (0) |
| 1987–1991 | Torpedo Volžski | 152 | (50) |
| 1992–1996 | KPT-85 | 99 | (21) |
| 1996 | RoPS | 5 | (1) |
| 1997–1999 | KPT-85 | 73 | (9) |
| 2000 | RoPS | 27 | (1) |
| 2001–2005 | Viikingit | 111 | (19) |
| 2007–2008 | SoVo | 12 | (1) |
| 2008–2010 | Lootus Kohtla-Järve | 52 | (11) |
| 2016–2018 | TP-47/2 | 20 | (3) |
| Yhteensä | Yhteensä | 629 | (124) |
Valmennusura
1995–1999: KPT-85 (apuv.)
2006–2007: Viikingit (A-jun./apuv.)
2008–2010: Lootus Kohtla-Järve
2012–2013: Viikingit (A-jun.)
2012–2013: Viikingit/2 (apuv.)
2014: Viikkarit
2016–2018: TP-47 (apuv.)
2019–2020: TP-47 (B-pojat)
2021: TP-47 (B-tytöt)
2022: PS Kemi (apuv.)
2024–: TP-47 (apuv.)
 Seurajoukkueuran tilastot kattavat vain kansalliset sarjat.
Aleksei Anatoljevitš Žukov (ven. Алексей Анатольевич Жуков, s. 11. tammikuuta 1965 Volgograd, Venäjän SFNT, Neuvostoliitto) on suomenvenäläinen jalkapallovalmentaja ja entinen jalkapalloilija, joka toimii Kakkosessa pelaavan Tornion Pallon apuvalmentajana. Hänen pelipaikkansa oli keskikenttäpelaaja.
Žukovin kasvattajaseurat ovat Barrikady Volgograd ja Rotor Volgograd. Hän pelasi useissa venäläisissä seuroissa ennen Suomeen saapumistaan vuonna 1992. Suomessa Žukov pelasi 1990-luvulla lähinnä Ykköstä ja Kakkosta Kemin Pallotovereissa. Veikkausliigassa hän on pelannut yhteensä 32 ottelua Rovaniemen Palloseuran riveissä vuosina 1996 ja 2000.
Vuonna 2001 Žukov siirtyi Viikinkeihin, jossa hän pelasi yhdessä mm. niin ikään Volgogradista kotoisin olevan Slava Malakejevin kanssa. Viikingit nousi seuraavaksi kaudeksi Ykköseen, ja Žukov pelasi joukkueessa vuoteen 2005 asti. Vuodet 2008–2011 hän vietti virolaisseurassa FC Lootus Kohtla-Järve, jossa hän siirtyi valmentajaksi vuonna 2009. Vuonna 2012 Žukov siirtyi apuvalmentajaksi FC Viikinkeihin, jossa hän otti vetovastuun seuran A-junioreista ja avusti Vitali Suetovia reservijoukkueen valmentajana. Reservijoukkue nousi kauden 2013 päätteeksi miesten Kakkoseen, jossa se pelasi omana seuranaan nimellä FC Viikkarit. Žukov toimii kaudella 2014 FC Viikkarien päävalmentajana.
Alex Lehtinen

| Henkilötiedot |
| --- | --- | --- | --- |
Koko nimi: Alex Fredrik Eliel Lehtinen
Syntymäaika: 9. huhtikuuta 1996 (ikä 28)
Syntymäpaikka: Helsinki, Suomi
Pelipaikka: vasen laitapuolustaja
Pituus: 179 cm
Junioriseurat
2008–2011: Honka
2012–2015: HJK
2016–2019: Butler Bulldogs
Seurat
| Vuodet | Seura | O | (M) |
| 2012–2015 | Klubi 04 | 46 | (2) |
| 2014–2015 | HJK | 12 | (0) |
| 2015 | Honka | 6 | (0) |
| 2017–2018 | Gnistan | 10 | (0) |
| Yhteensä | Yhteensä | 74 | (2) |
Maajoukkue
| 2011 | Suomi U15 | 4 | (0) |
| 2011–2012 | Suomi U16 | 15 | (1) |
| 2013 | Suomi U17 | 4 | (1) |
| 2013–2014 | Suomi U18 | 19 | (1) |
| 2014 | Sveitsi U18 | 1 | (0) |
| 2014 | Suomi U20 | 1 | (0) |
 Seurajoukkueuran tilastot kattavat vain kansalliset sarjat.
Alex Fredrik Eliel Lehtinen (s. 9. huhtikuuta 1996 Helsinki) on uransa lopettanut suomalainen jalkapalloilija. Hän oli pelipaikaltaan vasen laitapuolustaja.
Lehtinen siirtyi Hongasta HJK:iin kauden 2011 päätteeksi. Ensimmäisellä HJK-kaudellaan hän pelasi vielä pääosin A-junioreissa, mutta nousi myös seuran Kakkosta pelaavaan kakkosjoukkueeseen Klubi 04:ään. Kaudella 2013 Lehtinen pelasi jo enimmäkseen Klubi 04:ssä. HJK:n edustusjoukkueessa hän pelasi ensimmäisen Veikkausliigan ottelunsa heti kauden 2014 avauskierroksella 12. huhtikuuta kotikentällä Kuopion Palloseuraa vastaan tultuaan vaihdosta Veli Lammen tilalle 81. peliminuutilla.
Syyskuussa 2015 Lehtinen palasi Honkaan loppukauden kattavalla sopimuksella.
Lehtisellä on kaksoiskansalaisuus. Hänen isänsä on entinen jalkapalloilija Kalle Lehtinen ja äiti sveitsiläinen, jonka tämä tapasi pelatessaan vuosina 1989–1990 sveitsiläisessä FC Locarnossa. Alex Lehtinen on edustanut poikamaajoukkuetasolla sekä Suomea että Sveitsiä.
Allen Berg

| Allen Berg> Henkilötiedot |
| --- | --- |
Kansalaisuus:   Kanada
Formula 1 -ura
Aktiivivuodet:  1986
Talli(t):  Osella
Kilpailuja:  9
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Itä-Yhdysvaltain GP 1986
Viimeinen kilpailu:  Australian GP 1986
Allen Berg (s. 1. elokuuta 1961 Vancouver, Kanada) on entinen kanadalainen Formula 1 -kuljettaja. Hän osallistui urallaan yhdeksään osakilpailuun saavuttamatta yhtään MM-pistettä.
Berg teki debyyttinsä F1-sarjassa Itä-Yhdysvaltain GP:ssa 1986 Osella-tallin autolla. Tämän jälkeen hän osallistui kauden aikana kahdeksaan osakilpailuun, joista parhaaksi saavutukseksi jäi Saksan GP:sta 12. sija.
Formula 1-tulokset

(lihavointi tarkoittaa paalupaikkaa ja kursivointi kilpailun nopeinta kierrosta)
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1986 | Osella Squadra Corse | Osella  FA1F | Alfa Romeo  V8 | BRA | ESP | SMR | MON | BEL | CAN | DET Kesk. |  |  | GER 12 | HUN Kesk. | AUT Kesk. | ITA | POR 13 | MEX 16 | AUS NC | - | 0 |
| 1986 | Osella Squadra Corse | Osella  FA1G | Alfa Romeo  V8 |  |  |  |  |  |  |  | FRA Kesk. |  |  |  |  |  |  |  |  | - | 0 |
| 1986 | Osella Squadra Corse | Osella  FA1H | Alfa Romeo  V8 |  |  |  |  |  |  |  |  | GBR Kesk. |  |  |  |  |  |  |  | - | 0 |
Get Shorty – hyvä pätkä

| Get Shorty – Hyvä pätkä> Get Shorty |
| --- | --- |

Ohjaaja:  Barry Sonnenfeld
Käsikirjoittaja:  Scott Frank
Perustuu:  Elmore Leonardin romaaniin
Tuottaja:  Danny DeVito Barry Sonnenfeld Stacey Sher
Säveltäjä:  John Lurie
Kuvaaja:  Donald Peterman
Leikkaaja:  Jim Miller
Pukusuunnittelija:  Betsy Faith Heimann
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer (MGM)
Levittäjä:  Metro-Goldwyn-Mayer Netflix
Ensi-ilta:  20. lokakuuta 1995
Kesto:  105 minuuttia
Alkuperäiskieli:  englanti
Budjetti:  30,25 milj. dollaria (arvio)
Tuotto:  72,077 milj. dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Get Shorty – Hyvä pätkä on vuonna 1995 ensi-iltansa saanut Barry Sonnenfeldin ohjaama elokuva. Elokuva perustuu Elmore Leonardin romaaniin Hyvä pätkä = Get shorty.
Näyttelijät

| 0 | 1 | 2 |
| --- | --- | --- |
|  John Travolta  | … |  Chili Palmer   |
|  Gene Hackman  | … |  Harry Zimm   |
|  Rene Russo  | … |  Karen Flores   |
|  Danny DeVito  | … |  Martin Weir   |
|  Dennis Farina  | … |  Ray 'Bones' Barboni   |
|  Delroy Lindo  | … |  Bo Catlett   |
|  James Gandolfini  | … |  Bear   |
Lögdeå

| Lögdeå |
| --- | --- |
 Lögdeå
 Koordinaatit: 63°32′56″N, 19°23′14″E 
Valtio:   Ruotsi
Lääni:  Västerbottenin lääni
Maakunta:  Ångermanland
Kunta:  Nordmaling
Väkiluku (31.12.2023):  547
Lögdeå on taajama Nordmalingin kunnassa Västerbottenin läänissä Ångermanlandin historiallisessa maakunnassa Ruotsissa. Taajamassa oli vuoden 2023 lopussa 547 asukasta.
Aiheesta muualla

Kuvia tai muita tiedostoja aiheesta Lögdeå Wikimedia Commonsissa
Luettelo vuonna 2006 kuolleista henkilöistä

Tämä on luettelo vuonna 2006 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Helmikuu

1. helmikuuta – Taimi Pitkänen, suomalainen yleisurheilija (s. 1935)
5. helmikuuta – Asser Stenbäck, suomalainen kansanedustaja (SKL), teologi, psykiatri ja professori (s. 1913)
8. helmikuuta – Ron Greenwood, englantilainen jalkapalloilija ja valmentaja (s. 1921)
10. helmikuuta – Kari K. Laurla, suomalainen heraldikko (s. 1943)
10. helmikuuta – Osmo Tepsell, suomalainen suunnistaja ja hiihtosuunnistaja (s. 1934)
12. helmikuuta – Peter Benchley, yhdysvaltalainen kirjailija (s. 1940)
13. helmikuuta – Andreas Katsulas, yhdysvaltalainen näyttelijä (mm. Babylon 5) (s. 1946)
13. helmikuuta – Stig Nymander, suomalainen kymmenottelija (s. 1938)
14. helmikuuta – Putte Wickman, ruotsalainen jazzklarinetisti (s. 1924)
16. helmikuuta – Kerttu Manninen, suomalainen kirjastonhoitaja, kirjallisuusarvostelija, suomentaja ja tietokirjailija (s. 1921)
17. helmikuuta – Ray Barretto, yhdysvaltalainen Latin jazz -lyömäsoittaja (s. 1929)
18. helmikuuta – Richard Bright, yhdysvaltalainen näyttelijä (mm. Kummisetä-elokuvissa) (s. 1937)
18. helmikuuta – Kosti Linna, suomalainen säveltäjä ja sanoittaja (s. 1931)
19. helmikuuta – Irma Torvi, suomalainen kansanedustaja (SKDL) (s. 1913)
21. helmikuuta − Gennadi Aigi, tšuvassilais-venäläinen runoilija (s. 1934)
21. helmikuuta – Angelica Rozeanu, romanialainen pöytätennispelaaja (s. 1921)
23. helmikuuta – Mauri Favén, suomalainen taidemaalari (s. 1920)
23. helmikuuta – Telmo Zarra, espanjalainen jalkapalloilija (s. 1921)
24. helmikuuta – Octavia E. Butler, yhdysvaltalainen tieteiskirjailija (s. 1947)
24. helmikuuta – Don Knotts, yhdysvaltalainen näyttelijä (s. 1924)
24. helmikuuta – Anita Snellman, suomalainen taidemaalari, professori (s. 1924)
24. helmikuuta – Dennis Weaver, yhdysvaltalainen näyttelijä ("Sheriffi McCloud") (s. 1924)
26. helmikuuta − Olavi Aarrejärvi, suomalainen Ilta-Sanomien päätoimittaja 1966−1973 ja ulkomaankirjeenvaihtaja (s. 1926)
27. helmikuuta – Ferenc Bene, unkarilainen jalkapalloilija (s. 1944)
28. helmikuuta – Lars Bäckström, ruotsalainen runoilija, kriitikko ja toimittaja (s. 1925)
28. helmikuuta – Owen Chamberlain, vuoden 1959 Nobelin fysiikanpalkinnon saanut yhdysvaltalainen fyysikko (s. 1920)
Maaliskuu

1. maaliskuuta – Peter Osgood, englantilainen jalkapalloilija (s. 1947)
1. maaliskuuta – Harry Browne, yhdysvaltalainen libertaari ja presidenttiehdokas (s. 1933)
2. maaliskuuta – Leopold Gratz, Wienin pormestari (s. 1929)
4. maaliskuuta – Allan Nukari, suomalainen maanviljelijä ja järjestövaikuttaja, maanviljelysneuvos (s. 1918)
5. maaliskuuta – Roberts Liede, latvialainen säveltäjä (s. 1967)
6. maaliskuuta – Milan Babić, Kroatian serbijohtaja (s. 1956)
6. maaliskuuta – Dana Reeve, näyttelijä ja aktivisti (Christopher Reeven leski) (s. 1961)
7. maaliskuuta – Ali Farka Touré, malilainen muusikko (s. 1939)
9. maaliskuuta – Åke Forsberg, suomalainen jalkapalloilija (s. 1925)
9. maaliskuuta – John Profumo, Britannian puolustusministeri 1960–1963 (erosi ministerin virasta puhelintyttöskandaalin vuoksi) (s. 1915)
11. maaliskuuta – Slobodan Milošević, Serbian ja Jugoslavian presidentti (s. 1941)
11. maaliskuuta – Bernie Geoffrion, kanadalainen NHL-jääkiekkoilija (s. 1931)
11. maaliskuuta – Leo Paukkunen, suomalainen sosiaalipoliitikko ja professori (s. 1921)
12. maaliskuuta – Robert Redmond, brittiläinen konservatiivipuolueen poliitikko (s. 1919)
12. maaliskuuta – Osmo Sillman, suomalainen arkkitehti (s. 1928)
13. maaliskuuta – Markku Huhtanen, suomalainen jääpalloilija ja jalkapalloilija (s. 1976)
13. maaliskuuta – Jimmy Johnstone, skotlantilainen jalkapalloilija (s. 1944)
14. maaliskuuta – Erkki Klemola, suomalainen ylilääkäri ja professori (s. 1910)
14. maaliskuuta – Lennart Meri, virolainen kirjailija, poliitikko ja presidentti (s. 1929)
16. maaliskuuta – Paavo Kae, suomalainen pesäpalloilija ja kunnallispoliitikko (s. 1914)
17. maaliskuuta – Aleksi Riikonen, venäläis-suomalainen harmonikansoittaja ja säveltäjä (s. 1937)
19. maaliskuuta – Channing Pollock, yhdysvaltalainen taikuri (s. 1926)
21. maaliskuuta – Eero Silvasti, suomalainen toimittaja ja kirjailija (s. 1932)
22. maaliskuuta − Olli Arrakoski, suomalainen kustannusjohtaja ja toimitusjohtaja (s. 1941)
22. maaliskuuta – Stig Wennerström, ruotsalainen eversti ja vakooja (s. 1906)
26. maaliskuuta – Martti Lähdesmäki, suomalainen kansanedustaja (SDP), kunnallispoliitikko, lääkäri ja lääkintöneuvos (s. 1931)
26. maaliskuuta – Kasimir Pennanen, suomalainen näyttelijä (s. 1980)
26. maaliskuuta – Rudolf Vrba (synt. Walter Rosenberg), slovakialainen kemisti (s. 1924)
27. maaliskuuta – Stanisław Lem, puolalainen tieteiskirjailija (s. 1921)
Huhtikuu

5. huhtikuuta – Gene Pitney, yhdysvaltalainen poplaulaja ja lauluntekijä (s. 1940)
7. huhtikuuta – Eero Saarnio, suomalainen jalkapalloilija (s. 1926)
7. huhtikuuta – Kaiju Sareva, suomalainen kirjailija (s. 1916)
11. huhtikuuta – DeShaun "Proof" Holton, yhdysvaltalainen rap-laulaja ("D12") (s. 1973)
12. huhtikuuta – Shekhar Mehta, kenialainen ralliautoilija (s. 1945)
13. huhtikuuta – Anders Andersen, tanskalainen poliitikko (s. 1912)
13. huhtikuuta – Luis Bordón, paraguaylainen harpisti ja säveltäjä (s. 1926)
13. huhtikuuta – Dame Muriel Spark, skotlantilainen kirjailija (s. 1918)
14. huhtikuuta – Niilo Mattila, suomalainen kirjailija (s. 1926)
17. huhtikuuta – Matti Saanio, suomalainen valokuvaaja (s. 1925)
18. huhtikuuta – Anna Hagman, Suomen vanhin asukas (s. 1895)
19. huhtikuuta – Tuure Salo, suomalainen poliitikko, kansanedustaja (KP, LKP), oikeusministeri ja varatuomari (s. 1921)
21. huhtikuuta – Telê Santana, brasilialainen jalkapalloilija ja jalkapallovalmentaja (s. 1931)
24. huhtikuuta – Erik Bergman, suomalainen säveltäjä ja akateemikko (s. 1911)
25. huhtikuuta – Tabe Slioor, suomalainen seurapiirijulkkis ja -toimittaja (s. 1926)
29. huhtikuuta – John Kenneth Galbraith, yhdysvaltalainen taloustieteilijä (s. 1908)
30. huhtikuuta – Paul Spiegel, Saksan juutalaisten keskusneuvoston (Zentralrat der Juden in Deutschland) johtaja ja Saksan juutalaisten puhemies (s. 1937)
30. huhtikuuta – Corinne Rey-Bellet, sveitsiläinen alppihiihtäjä (MM-hopeamitalisti) (s. 1972)
30. huhtikuuta – Jean-François Revel, ranskalainen kirjailija ja filosofi (s. 1924)